
			1 Forord

			Min fars maskinskrevne manuskript til denne boka har i mange år ligget i en mappe hos min søster Ingunn Eide Holen. Ved en leilighet, jeg husker ikke når, har hun levert mappen til meg. Men, det var først våren 2025 jeg for alvor begynte å lese manuskriptet grundig. Og dess mer jeg leste, dess mer imponert ble jeg. Etter mitt skjønn var den faglig fullt på høyde med mange fagbøker jeg har lest de siste årene.

			Min intensjon har vært å gjengi teksten mest mulig slik min far skrev den. I noen tilfeller har jeg brukt rettefunksjonen i Word til å rette til normert bokmål i dag. Men, dette er ikke konsekvent. Som en vil se, er det brukt mange sitater. Her har jeg lagt vekt på at disse er gjengitt mest mulig slik de står i originalen. Som i stor grad er sider som er kopiert fra originalene.

			Navn på kapitlene er slik min far har angitt i manuskriptet. For å gjøre boka lettere å lese, har jeg etter eget skjønn, lagt inn avsnitt og noen steder underavsnitt.

			Etter tips fra min sønn Hans Kristian Eide, har jeg brukt KI-verktøyet Claude som hjelp i redigeringen.

			Tegningen av Christian Michelsen på forsiden har han laget vha. Claude.

			24. juni 2026

